ПРИЈЕДЛОГ

На основу члана ИВ. 4. а) Устава Босне и Херцеговине, Парламентарна скупштина Босне и Херцеговине, на \_\_. сједници Представничког дома, одржаној \_\_\_\_\_\_ 2023. године, и на \_\_. сједници Дома народа, одржаној \_\_\_\_\_\_\_\_ 2023. године, усвојила је

**ЗАКОН**

**О ИЗМЈЕНАМА И ДОПУНАМА ЗАКОНА О АДМИНИСТРАТИВНИМ ТАКСАМА**

**Члан 1.**

У Закону о административним таксама („Службени гласник БиХ“, бр. 16/02, 19/02, 43/04, 8/06, 76/06, 76/07 i 98/12,) члан 5. мијења се тако што се у ставу 1. иза тачке 3. додаје тачка 4. која гласи:

„4. за царинске декларације – плаћају се до краја трајања царинског поступка.“

**Члан 2.**

Члан 18. мијења се тако што иза става 1. додају ставови 2, 3, 4, 5, 6, 7, 8 који гласе:

„Изузетно од става 1. овог члана принудна наплата таксе код Управе за индиректно опорезивање Босне и Херцеговине врши се тако што се таксеном обвезнику доставља опомена да у року од 8 дана изврши плаћање.

Ако ни након опомене у остављеном року не уплати таксу, Управа за индиректно опорезивање донијеће рјешење којим ће му наложити да у року од 15 дана од пријема рјешења плати дугујућу таксу као и 50% те таксе на име казнене таксе.

Образложење рјешења из става 3. овог члана садржи сљедеће податке:

1. када је настала таксена обавеза
2. да ли је странка обавијештена о обавези уплате таксе и на који начин
3. да ли је то обавјештење примила
4. да ли је таксени обвезник упозорен на посљедице неплаћања таксе у року
5. број банковног рачуна или другог рачуна преко којег таксени обвезник остварује приходе с којег се има наплатити административна такса
6. као и друге битне чињенице о обавези уплате таксе.

Против рјешења Управе за индиректно опорезивање из става 3. овог члана дозвољена је жалба у року од осам дана од дана пријема рјешења, која не одгађа извршење рјешења.

У случају да таксени обвезник у року не уплати таксу по рјешењу из става 3. овог члана, такса ће се наплатити у складу са Законом о извршном поступку пред Судом Босне и Херцеговине.

Рјешење из става 3. овог члана има снагу извршне исправе и доставља се Суду Босне Херцеговине да спроведе извршење. Уз рјешење, Управа за индиректно опорезивање Босне и Херцеговине прилаже и доказ о томе да је таксеном обвезнику достављен налог, односно опомена о плаћању таксе.“

**Члан 3.**

 Овај закон ступа на снагу наредног дана од дана објављивања у "Службеном гласнику БиХ".

ПСБиХ број \_\_\_\_\_\_\_\_/24

\_\_\_\_\_\_\_\_\_\_\_\_\_2024. године

С а р а ј е в о

***ПРЕДСЈЕДАВАЈУЋИ ПРЕДСЈЕДАВАЈУЋИ***

***Представничког дома Дома народа***

***Парламентарне скупштине БиХ Парламентарне скупштине БиХ***

 **О Б Р А З Л О Ж Е Њ Е**

1. **УСТАВНИ ОСНОВ**

Правни основ за доношење Закона о измјенама и допунама Закона о административним таксама садржана је у одредби члана ИВ. 4. а) Устава Босне и Херцеговине и члана 11. Закона о министарствима и другим органима управе Босне и Херцеговине („Службени гласник БиХ“, бр.05/03, 42/03,26/04, 42/04, 45/06, 88/07, 35/09, 59/09, 103/09, 87/12, 6/13, 19/16, 83/17,) којим је прописано да је Министарство финансија и трезора Босне и Херцеговине, поред осталог, надлежно за принципе порезне политике, такси и прописа.

1. **РАЗЛОЗИ ЗА ДОНОШЕЊЕ**

Управа за индиректно опорезивање Босне и Херцеговине упутила је иницијативу Министарству финансија и трезора Босне и Херцеговине да се измијени и допуни Закон о административним таксама у циљу унапријеђенја праћења наплате царинских дажбина и административних такси и да се измијени члан 18. Закона о административним таксама тако што би принудну наплату такси спроводио Суд Босне и Херцеговине.

Иницијатива за Измјеном и допуном закона о административним таксама је проистекла зато што је у протеклом периоду утврђена немогућност благовременог поравнанја наплате појединачних такси и њихове контроле, гдје су обавезници плаћање вршили унапријед збирно, а Управа за индиректно опорезивање Босне и Херцеговине је повезивала са обавезом по основу појединачних цариснких деклерација.

Предложеном Измјеном и допуном закона о административним таксама ће се омогућити адекватнија наплата и контрола наплате административне такси од стране Управе, а са друге стране ће се олакшати таксеним обавезницима уплата такси по сваком предмету.

1. **ОБРАЗЛОЖЕЊЕ ПРЕДЛОЖЕНИХ ПРАВНИХ РЈЕШЕЊА**

У члану 1. Приједлога закона о измјенама и допунама Закона о административним таксама предлаже се да се у члану 5. став 1. иза тачке 3. додаје тачка 4. која гласи:

 „4. царинске декларације – плаћају се до краја трајања царинског поступка.

У члану 2. мијења се члан 18. и иза става 1. додају се ставови 2, 3, 4, 5, 6, 7 који прописују начин принудне наплате код Управе за индиректно опорезивање. У ставу 2. прописује се да ако таксени обвезник касни с плаћањем, доставља му се опомена да изврши плаћање у року од 8 дана. Став 3., ако и након достављене опомене и остављеног примјереног рока за плаћање таксени обвезник не изврши плаћање, Управа за индиректно опорезивање ће донијети рјешење којим ће му наложити да у року од 15 дана изврши плаћање дугујуће таксе и 50% те таксе на име казнене таксе. У ставу 4. наводи се све што рјешење садржи. Став 5. прописује правни лијек на рјешење које Управа донесе.

Ставови 6. и 7. прописују да ако таксени обвезник не испоштује обавезе из Рјешења у року од 15 дана, примјењује се извршни поступак кодСуда Босне и Херцеговине, јер рјешење има снагу извршне исправе.

У члану 3. уређује се ступање на снагу и објављивање у Службеном гласнику Босне и Херцеговине.

1. **ОПИС КОНСУЛТАЦИЈА ВОЂЕНИХ У ПРОЦЕСУ ИЗРАДЕ ПРОПИСА**

Закон о измјенама и допунама Закона о административним таксама биће доступан за спровођење консултација са заинтересованом јавношћу на платформи е-консултације. Такође, у односу на предложени правилник биће прибављена мишљења Уреда за законодавство Савјета министара Босне и Херцеговине, Сектора за буџет Министарства финансија и трезора Босне и Херцеговине, Министарства правде Босне и Херцеговине, Дирекције за европске интеграције и Агенције за заштиту личних података БиХ.

1. **ПРИНЦИПИ НА КОЈИМА ЈЕ ЗАСНОВАН ПРИЈЕДЛОГ ЗАКОНА**

Овај приједлог закона заснован је на принципима одговорности, транспарентности, једнаког поступања код наплате административних такси и надзора наплате административних такси који се врши од стране Министарства финансија и трезора Босне и Херцеговине у виду обавезе институција да код наплате административних такси поступају у складу с инструкцијама и упутствима Министарства финансија и трезора БиХ.

1. **БУЏЕТСКА СРЕДСТВА**

За реализацију предложених измјена и допуна Закона о административним таксама нису потребна додатна финансијска средства.